CELEX: 22019D0920
Language: mt
Date: 2019-05-23 00:00:00
Title: Deċiżjoni Nru 1/2019 tal-Kunsill tal-Ministri AKP-UE tat-23 ta' Mejju 2019 dwar id-delega tas-setgħat lill-Kumitat tal-Ambaxxaturi AKP-UE dwar id-deċiżjoni li jiġu adottati miżuri transizzjonali skont l-Artikolu 95(4) tal-Ftehim ta' Sħubija AKP-UE [2019/920]

5.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 146/114
               
            
         DEĊIŻJONI Nru 1/2019 TAL-KUNSILL TAL-MINISTRI AKP-UE
         tat-23 ta' Mejju 2019
         dwar id-delega tas-setgħat lill-Kumitat tal-Ambaxxaturi AKP-UE dwar id-deċiżjoni li jiġu adottati miżuri transizzjonali skont l-Artikolu 95(4) tal-Ftehim ta' Sħubija AKP-UE [2019/920]
         IL-KUNSILL TAL-MINISTRI AKP-UE,
         Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra (1), u partikolarment l-Artikolu 15(4) tiegħu,
         Billi:
         
                     (1)
                  
                  
                     Il-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku (“AKP”), min-naħa l-waħda, u l-Komunità Ewropea u l-Istati Membri tagħha, min-naħa l-oħra (“il-Ftehim ta' Sħubija AKP-UE”) għandu jiġi applikat sad-29 ta' Frar 2020.
                  
               
                     (2)
                  
                  
                     F'konformità mal-ewwel subparagrafu tal-Artikolu 95(4) tal-Ftehim ta' Sħubija AKP-UE, in-negozjati lejn Ftehim ta' Sħubija AKP-UE ġdid tnedew f'Settembru 2018. F'każ ta' li Ftehim ġdid ma jkunx lest biex jiġi applikat sad-data ta' skadenza tal-qafas legali attwali, huwa meħtieġ li jiġu adottati miżuri transizzjonali.
                  
               
                     (3)
                  
                  
                     It-tieni subparagrafu tal-Artikolu 95(4) tal-Ftehim ta' Sħubija AKP-UE jipprevedi li l-Kunsill tal-Ministri jadotta kwalunkwe miżura transizzjonali li tista' tkun meħtieġa sakemm il-Ftehim l-ġdid jidħol fis-seħħ.
                  
               
                     (4)
                  
                  
                     Skont l-Artikolu 15(4) tal-Ftehim ta' Sħubija AKP-UE, il-Kunsill tal-Ministri tal-AKP-UE jista' jadotta deċiżjoni li jiddelega s-setgħat lill-Kumitat tal-Ambaxxaturi AKP-UE inkluż is-setgħa li jadotta d-deċiżjoni dwar miżuri transizzjonali.
                  
               
                     (5)
                  
                  
                     Il-Kunsill tal-Ministri AKP-UE għandu jkollu l-laqgħa ordinarja annwali tiegħu fit-23-24 ta' Mejju 2019 fi Brussell. Għad ma ntlaħaqx qbil dwar il-miżuri transizzjonali u għalhekk ma jistgħux jiġu adottati mill-Kunsill tal-Ministri tal-AKP-UE fil-laqgħa ordinarja tiegħu. Peress li ma hemmx aktar laqgħat previsti tal-Kunsill tal-Ministri tal-AKP-UE qabel l-iskadenza tal-Ftehim ta' Sħubija AKP-UE, sabiex ikun żgurat li d-deċiżjoni dwar miżuri transizzjonali tittieħed f'waqtha, huwa meħtieġ li d-deċiżjoni li jiġu adottati miżuri transizzjonali skont l-Artikolu 95(4) tal-Ftehim ta' Sħubija AKP-UE, tiġi ddelegata lill-Kumitat tal-Ambaxxaturi AKP-UE,
                  
               ADOTTA DIN ID-DEĊIŻJONI:
         
            Artikolu 1
            Il-Kunsill tal-Ministri tal-AKP-UE b'dan jiddelega s-setgħat lill-Kumitat tal-Ambaxxaturi AKP-UE, f'konformità mal-Artikolu 15(4) tal-Ftehim ta' Sħubija AKP-UE, dwar id-deċiżjoni biex jadotta, skont l-Artikolu 95(4) tal-Ftehim ta' Sħubija AKP-UE, kwalunkwe miżura transizzjonali li tista' tkun meħtieġa sakemm il-Ftehim il-ġdid jidħol fis-seħħ.
         
         
            Artikolu 2
            Din id-Deċiżjoni tidħol fis-seħħ fil-jum tal-adozzjoni tagħha.
         
         
            Magħmul fi Brussell, it-23 ta' Mejju 2019.
            
               
                  Għall-Kunsill tal-Ministri AKP-UE
               
               
                  Il-President
               
               Tjekero TWEYA
            
         
         
            (1)  ĠU L 317, 15.12.2000, p. 3.